07. juni 2021

**Ikke teknisk-resume af sikkerhedsrapport**

Kalundborg Tank Terminal A/S (KTT) beliggende på Kalundborg Havn, Juelsmindevej 28, 4400 Kalundborg har et salpetersyreanlæg til mellemoplag for 3. part.

KTT har et oplag der overskrider tærskelmængden for kolonne 3 virksomheder jævnfør risikobekendtgørelsen. De øvrige oplag på virksomheden er ikke relevant i henhold til risikobekendtgørelsen.

Anmeldelse om dette, samt indsendelse af sikkerhedsdokumentation, sker til kommunalbestyrelsen som videresender sagen til Miljøstyrelsen.

KTT oplagrer 5.000 m3 ~ 6.900 ton 64 % salpetersyre i to tanke i et lukket system. Syren losses fra skib og er til mellemdeponi inden den afhentes af lastbiler.

Direkte kontakt med syren er minimal, og sker jævnfør risikoanalysen kun i tilfælde af spild eller i forbindelse med vedligeholdelsesopgaver, hvor anlægsdele skal tømmes.

Spild kan medføre dannelse af giftige dampe.

Salpetersyre, HNO3 er brandnærende og er giftig at indånde. Oplagres den efter forskrifterne er der ingen fare forbundet dermed. Spild opsamles hurtigst muligt og anlægget er opbygget så sandsynligheden for spild mindskes.